Nuştox, roşnvîr û kedkarê ziwanê kirdkî Mehmûd Nêşite şewe Nêweşxaneyê Fakulteya Tipî yê Zanîngehê Dîcle de nêweşîya qelbî ra dinyaya xo bedilnabî.
Cenazaya Mehmûd Nêşiteyî qezaya Rêzanî ya Amedî de Goristanê Yenîkoyî de ameye definkerdene. Sere de keyeyê ey, endamê Grûba Xebate ya Vateyî û nuştoxê kurdî xeylêk kesî tewrê merasîmê definkerdişî bîyî.
Keyeyê Nêşiteyî qezaya Kayapinarî de Camîya Bedîuzzemanî de tezîyayan qebul keno.
